sa kaniyang mukhang malungkot at anyong mapagtapat ay napagkikilala ang katiwasayan ng kaniyang kaluluwang pinatibayan ng pag aaral at pagkukuro, at marahil ay sinubukan na ng mga sariling pagtitiis ng damdamin. ang klerigong iyon ay si. florentino na amain ni isagani at ang kasaysayan ng kaniyang buhay ay lubhang maikli. anak ng isang liping mayaman at kilala sa maynila, mainam ang tindig at may kasapatang mabantog, ay hindi nagkaroon kailan man ng hilig sa pagpapari; ngunit dahil sa ilang pangako ng kaniyang ina ay pinilit siyang pumasok sa seminario matapos ang di kakaunting pagtutunggali at matinding pagtatalo. ang inay may matibay na pakikipagkilala sa arsobispo, may matigas na loob at walang pagbabago sa anomang maisip, na gaya ng sino mang babaing may pag aakalang umaalinsunod sa hangad ng dios.